Waar is die gevolge, optrede vir swak diens? | Netwerk24
Waar is die gevolge, optrede vir swak diens?
Deur Janosh Papare, Netwerk24 08 November 2019 00:00
“Mafube al vir 2 j. sonder fone of internet” (07:11):
Wat my verstand te bowe gaan is dat daar geen gevolge of optrede is ná skokkende ouditbevindings nie. Almal karring net aan asof daar geen fout is nie.
Sulke berigte oor munisipaliteite laat my moed sommer in my skoene sak.
Gaan daar enigsins ’n einde kom aan die gebrek aan bestuur en kennis sodat dinge omgedraai kan word.
By politieke aanstellings geld bevoegde leierskap duidelik nie. Dit is tyd om kundige amptenare in Mafube in te bring. ’n Munisipaliteit is dieselfde as enige sakeonderneming.
Vullisverwydering kom tot stilstand in Bfn: Soos baie ander leef, bly en ry ek elke dag in hierdie gemors. Ons betaal maandeliks ons rekeninge getrou. Vir wat? Iets moet tog aan hierdie onhoudbare situasie gedoen kan word?
Meer oor: My Stem | Vullisverwydering